b'\n_START_ARTICLE_\nMre\xc5\xbea telesa\n_START_PARAGRAPH_\nMr\xc3\xa9\xc5\xbea (tudi ravn\xc3\xadnska mr\xc3\xa9\xc5\xbea) geometrijskega telesa je ravninski prikaz vseh stranskih ploskev, ki omejujeo dano telo. Praviloma se mre\xc5\xbeo nari\xc5\xa1e tako, da se ploskve stikajo po robovih. \xc4\x8ce se mre\xc5\xbeo telesa nari\xc5\xa1e na papir, izstri\xc5\xbee in primerno zlepi, se dobi papirnat model povr\xc5\xa1ja tega telesa._NEWLINE_Ravninsko mre\xc5\xbeo se lahko nari\xc5\xa1e za marsikateri polieder, pa tudi za nekatera druga telesa (npr. za sto\xc5\xbeec in valj). Obstajajo tudi telesa, katerih povr\xc5\xa1ja se ne da razgrniti v ravnino \xe2\x80\x93 npr. krogla. Matematika \xc5\xa1e ni dokon\xc4\x8dno odgovorila na vpra\xc5\xa1anje, ali se da narisati (po robovih povezano) ravninsko mre\xc5\xbeo za povsem poljuben konveksni polieder (D\xc3\xbcrerjeva domneva, Shephardova domneva).'